

VLADA REPUBLIKE HRVATSKE

Zagreb, 15. travnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o donošenju Akcijskog plana za pripremu i provedbu Predsjedanja Republike Hrvatske Vijećem Europske unije 2020 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju odredbe članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16 i 116/18), a u vezi točke VI. Odluke o uspostavi strukture za pripremu i provedbu Predsjedanja Republike Hrvatske Vijećem Europske unije 2020 („Narodne novine“, broj 60/18) Vlada Republike Hrvatske je na sjednici održanoj dana \_\_\_\_\_\_\_\_\_ 2019. godine donijela

**ODLUKU**

**o donošenju Akcijskog plana za pripremu i provedbu Predsjedanja Republike Hrvatske**

**Vijećem Europske unije 2020**

**I.**

Donosi se Akcijski plan za pripremu i provedbu Predsjedanja Republike Hrvatske Vijećem Europske unije 2020 (u daljnjem tekstu: Akcijski plan) predložen od Međuresornog koordinacijskog vijeća u tekstu kojeg je Vladi Republike Hrvatske dostavilo Ministarstvo vanjskih i europskih poslova aktom, klase: 018-03/19-01/25, urbroja: 521-TP-01-01-19-18, od 4. travnja 2019. godine.

Akcijski plan iz stavka 1. ove točke sastavni je dio ove Odluke.

**II.**

Sredstva za provedbu Akcijskog plana osigurana su u Državnom proračunu Republike Hrvatske za 2019. i 2020. godinu na pozicijama tijela državne uprave nadležnim za pripremu i provođenje Akcijskog plana.

**III.**

Zadužuje se Ministarstvo vanjskih i europskih poslova da o donošenju ove Odluke na odgovarajući način izvijesti tijela državne uprave nadležna za pripremu i provođenje Akcijskog plana.

**IV.**

Ova Odluka stupa na snagu danom donošenja.

KLASA:

URBROJ:

Zagreb, \_\_\_\_\_\_\_\_\_\_2019.

PREDSJEDNIK

mr. sc. Andrej Plenković

OBRAZLOŽENJE

U sklopu priprema za predsjedanje Republike Hrvatske Vijećem Europske unije u prvoj polovici 2020. godine ključno je uspostaviti jasan koordinacijski sustav i komunikacijske kanale te precizno definirati raspodjelu zadaća i poslova između organizacijskih jedinica u Zagrebu i Bruxellesu, ali i trajnu koordinaciju i suradnju svih nacionalnih institucija i tijela uključenih u Predsjedanje.

U tu svrhu je izrađen Akcijski plan za pripremu i provedbu predsjedanja Republike Hrvatske Vijećem Europske unije 2020. (u daljnjem tekstu: Akcijski plan) kao temeljni dokument koji definira potrebne pripremne radnje za Predsjedanje.

Tekst Akcijskog plana pripremilo je, sukladno članku VI. Odluke o uspostavi strukture za pripremu i provedbu Predsjedanja Republike Hrvatske Vijećem Europske unije 2020. (Narodne novine, br. 60/2018), Međuresorno koordinacijsko vijeće za predsjedanje Republike Hrvatske Vijećem Europske unije 2020. te ga dostavlja Vladi Republike Hrvatske radi donošenja.